C 252/70
MT
Il-Ġurnal Uffiċjali tal-Unjoni Ewropea
17.7.2023
Talbiet Ir-rikorrent jitlob li l-Qorti Ġenerali jogħġobha: — tannulla r-Regolament ta’ Implimentazzjoni tal-Kunsill (UE) 2023/571 tat-13 ta’ Marzu 2023 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddul-integrità territorjali, is-sovranità u l-indipendenza tal-Ukrajna (ĠU 2023, L 75I, p. 1), sa fejn dan jikkonċerna lir-rikorrent; — tannulla d-Deċiżjoni tal-Kunsill (PESK) 2023/572 tat-13 ta’ Marzu 2023 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (ĠU 2023, L 75I, p. 134), sa fejn din tikkonċerna lir-rikorrent; — konsegwentement, tordna lill-Kunsill ineħħi isem ir-rikorrent mill-annessi tad-Deċiżjoni tal-Kunsill 2023/572/PESK tat-13 ta’ Marzu 2023 u tar-Regolament ta’ Implimentazzjoni tal-Kunsill (UE) 2023/571 tal-14 ta’ Marzu 2023 li jemendaw id-Deċiżjoni 2014/145/PESK dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna; — tikkundanna l-Kunsill għall-ispejjeż tal-proċedura, inkluż dawk sostnuti mir-rikorrent.
Motivi u argumenti prinċipali Insostenn tar-rikors tiegħu, ir-rikorrent jinvoka tliet motivi. 1.
L-ewwel motiv ibbażat fuq żball manifest ta’ evalwazzjoni tal-fatti. 2.
It-tieni motiv ibbażat fuq l-eċċezzjoni ta’ illegalità tal-Artikolu 1(d) u (g) tar-Regolament tal-Kunsill (UE) 2022/330 tal-25 ta’ Frar 2022, li jemenda r-Regolament (UE) 269/2014, sa fejn dan it-test jippreġudika l-valuri ta’ libertà u tal-Istat tad-dritt stabbiliti fl-Artikolu 2 TFUE u l-prinċipji ta’ prevedibbiltà tal-atti tal-Unjoni u ta’ proporzjonalità. 3.
It-tielet motiv ibbażat fuq ksur tad-drittijiet tad-difiża, tad-dritt għal protezzjoni ġudizzjarja effettiva u tad-dritt għal rimedju effettiv.
Rikors ippreżentat fl-24 ta’ Mejju 2023 – Birių Krovinių Terminalas vs Il-Kunsill (Kawża T-287/23) (2023/C 252/84) Lingwa tal-kawża: l-Ingliż Partijiet Rikorrent: Birių Krovinių Terminalas UAB (Klaipeda, il-Litwanja) (rappreżentant: V. Ostrovskis, avukat) Konvenut: Il-Kunsill tal-Unjoni Ewropea
Talbiet Ir-rikorrenti titlob li l-Qorti Ġenerali jogħġobha: — tannulla l-Artikoli 2g(1) u 2g(1a) tad-Deċiżjoni tal-Kunsill 2012/642/PESK tal-15 ta’ Ottubru 2012 dwar miżuri restrittivi kontra l-Bjelorussja (ĠU 2012, L 285, p. 1), kif emendata bid-Deċiżjoni tal-Kunsill 2023/421/PESK, sa fejn ir-restrizzjonijiet tagħha dwar it-tranżitu ta’ potassa mill-Bjelorussja u r-restrizzjonijiet dwar il-kapaċità ta’ operaturi tal-Unjoni li jipprovdu, direttament jew indirettament, assistenza teknika, servizzi ta’ senserija, finanzjament jew assistenza finanzjarja, inkluż derivattivi finanzjarji, kif ukoll assigurazzjoni u riassigurazzjoni b’rabta ma’ dan (flimkien, iktar ’il quddiem, ir-“restrizzjonijiet rilevanti”) jipprojbixxu t-tranżitu ta’ potassa mill-Bjelorussja fit-territorju tal-Litwanja, b’mod partikolari bil-baħar fil-port ta’ Klaipeda;